**ŠTO AKO NESTANE SREĆE**

Što ako nestane sreće,

Zar tad ni ljubavi biti neće?

Hoće li ljudi tužni biti cijeli dan

I tako tužni tonuti u san?

Hoće li svijet biti pun mržnje i bijesa,

Dan pun nelagode i stresa?

No ipak neće biti tako,

Izgubiti sreću nije lako.

Možemo biti bijesni i tužni,

No osmijesi za život su nužni.

***Dora Mahnet 6. b***

**MAKS**

Ranim jutrom, iz garaže,

crna njuška viri.

Šapa po šapa, žuto klupko

još uvijek žmiri.

Rasteže se kao da vježba jogu

pa trk u kuću da pojede nešto s nogu.

Onda se razvali na krevetić svoj

dok opet ne poželi zalogajčić moj.

***Ema Mahnet 3. razred***

**PROLJEĆE**

Ljuta baka zima

pozdravila se s nama.

Proljeće toplo ima

puno sunca, kaže mama.

Toplih vjetrova i manje kiše

svaki dan je sve više i više.

Ugodan miris i svjež zrak,

igrati se vani posao je lak.

Štihati, sijati, saditi

žurimo sad svi.

U polju moramo raditi,

ako želite, možete i vi!

***Leo Posavec 4. razred***

**JESEN SE SPREMA**

Obukla je jesen kaput

i krenula na put.

Spremila je u svoj ruksak

jedan mali kišni oblutak.

Ponijela je novi kist

da oboji svaki list.

Još u svaki džep sa strane

pokoji joj kesten stane.

U svojoj zlatnoj kosi

miris jabuka ona nosi.

***Helena Čehulić 5. a***

**LJUBAV**

Kaj je ljubav?

Ja vam to ne znam reči, ali ljudi veliju

da je to kad mački po noči bečiju.

Drugi pak veliju da je to kad dečece

od deklic srca boliju.

Ali ak je to tak, ja neču nigdar

zaljubljen biti.

Probal bum s svojim mozgom misliti.

Neču nigdar od ljubavi betežen biti

ili još gorše – po cijele noči bečati!

***Jan Škrlec 5. b***

**PRIJATELJI**

Moja prijateljica Nora

meni je baš fora.

A prijateljica Beti

dođe k meni ljeti.

Prijateljica Tara

ima puno para.

Moj prijatelj Leo

reže ptici pero.

Moj prijatelj Tin

pravi se fin.

A Ivana je prijateljica moja

koja voli cvijeće raznih boja.

***Petra Nemčić 2. razred***